Chang Myon

Chang Myon (født 28. august 1899 i Incheon, død 4. juni 1966 i Seoul) var en sørkoreansk politiker. Han var statsminister i Sør-Korea i årene 1950–1952 og 1960–1961 samt visepresident 1956–1960. Da president Syngman Rhee ble tvunget i eksil i 1960, ble Chang fungerende statssjef i et parlamentarisk system. Året etter ble Chang avsatt som følge av militærkuppet begått av kretsen rundt Park Chung-hee.

Chang ble første gang innvalgt i Sør-Koreas nasjonalforsamling i 1948. Han var Sør-Koreas første ambassadør til Pavestolen samme år, senere ambassadør til USA 1949–1951. Som ambassadør ivret han sterkt for at en amerikanskledet FN-kontingent skulle intervenere i Koreakrigen, noe han lyktes med. Før han ble politiker, var Chang sentral i den katolske kirken i Korea, blant annet innenfor Catholic Foreign Mission Society of America. Han studerte ved Manhattan College i New York i 1920-årene. Frem til 1930-årene tilhørte han det katolske miljøet i Pyongyang.

På nyåret i 1966 ble han innlagt på sykehus for hepatitt, og døde senere samme år.

Referanser

Eksterne lenker 
 
  Unsuk ChangMyon memorial 
  Sør-Koreas nasjonalforsamling: Chang Myon

Sørkoreanske statsministre
Sørkoreanske visepresidenter
Sørkoreanske diplomater
Sørkoreanske pedagoger
Personer fra Incheon
Fødsler i 1899
Dødsfall i 1966